Staatsinstellings - Kletskerk
Post by DieAnderEk » Fri Dec 06, 2019 1:03 pm
Ek het onlangs begin voel dat ons regering 'n baie kleiner rol moet speel. In baie lande werk 'n groot en betrokke regering goed, maar nie in ons geval nie, en ek verwys spesifiek na die absolute chaos waarin ons staatsinstellings hulself bevind, soos Eskom, SAL en PRASA. Hulle het dekades gehad om hulself te bewys en liederlik gefaal. Is privatisering - of iets anders - moontlik die antwoord?
Ek besef die probleme rondom vakbonde e.d.m. wat dit selfs moeilik maak om te herstruktureer (soos wat Ramaphosa nou met Eskom wil doen) en bv. die ANC se redelik linkse beleid wat hulle natuurlik nie sommer sal verander nie. So wat ookal gebeur sal nie maklik wees nie, maar sekerlik is daar beter opsies op die tafel?